Încă de când ne naștem,
ni se spune aceeași poveste, indiferent de cultură sau continent.
E un basm familiar...
Era chiar mai frumoasă decât se așteptase el.
...cum că a-ți găsi dragostea adevărată e cheia unei vieți fericite și împlinite.
M-am gândit mult și adevărul e că...
- Te iubesc. - Te iubesc.
Și eu pe tine.
Ca adulți, ajungem să înțelegem că mesajul despre monogamie e contrazis
de un fapt simplu.
Oamenii nu se pricep deloc la asta.
A fost 25 de ani subiectul preferat al lui Jerry Springer.
NUNTA NU SE MAI ȚINE!
M-am culcat cu Eddie.
- M-ai înșelat cu ea? - Mi-am tatuat numele tău!
- De ce te-ai culca cu el? - Câte iubite mi-ai furat?
În 2016, 2,2 milioane de cupluri din SUA s-au căsătorit,
dintre care peste 800.000 au divorțat.
Încercarea și eșecul de a menține o relație monogamă au produs multă durere.
Dacă oamenilor le e atât de greu să fie monogami, de ce cei mai mulți dintre noi
fac din asta scopul principal al vieții?
Încep să mă întreb: „E potrivit pentru mine?”
UN SERIAL DOCUMENTAR ORIGINAL NETFLIX
Mă consider un bărbat norocos.
Un cadru superb cu noul cuplu regal.
Prințul de Wales a recunoscut public că a fost infidel.
Îmi dau demisia.
Nelegiuirea a fost că a conceput un copil cu un vecin căsătorit.
- Nelson Mandela... - O căsnicie distrusă.
Nu am întreținut relații sexuale cu acea femeie.
MONOGAMIE
Dacă veți întreba cuplurile de ce au ales monogamia,
veți primi același răspuns la nesfârșit.
S-au îndrăgostit.
Ne-am cunoscut într-un magazin de dulciuri.
În 1946.
Am mers la facultate împreună.
Fiecare era într-o relație.
Nu ne-am înșelat foștii parteneri.
Pari așa vinovat când vorbești despre asta.
Nu prea mă pricep la asta.
E o căsătorie aranjată,
orice ar fi ales părinții, era opțiunea bună.
Sunt mulțumită de rezultat.
Ne-am întâlnit într-o seară ca să învățăm
și pauza s-a transformat în oră de anatomie.
N-am mai simțit asta pentru nimeni.
Simt că Dumnezeu ne-a binecuvântat.
Am găsit dragostea adevărată.
Ce te așteptai, suntem de 70 de ani împreună.
Dacă primeam 25 de ani, ieșeam mai devreme pentru bună purtare.
Mi-ar plăcea să cred că sufletele pereche există, dar...
E sufletul meu pereche.
Și tu, al meu.
Dar monogamia și dragostea nu sunt același lucru.
Ni se inoculează ideea...
EDITORIALIST SPECIALIZAT ÎN SFATURI PENTRU RELAȚII
...că monogamia e dragoste și viceversa
și că, fără monogamie, nu există dragoste.
Dragostea e un sentiment. Monogamia e o regulă.
Vei face sex doar cu acea persoană, iar cei mai mulți trăiesc într-o cultură
în care, la un moment dat, lumea se așteaptă
să legalizezi regula prin căsătorie.
În multe țări, încălcarea acestei reguli e un delict.
În SUA, adulterul este ilegal în cel puțin 20 de state
și, chiar dacă sunt rareori aplicate,
pedepsele pot varia de la amenzi de zece dolari la trei ani de închisoare.
Dacă ești într-o relație monogamă timp de 50 de ani
și îți înșeli partenerul o dată,
toată relația e văzută ca o minciună, un eșec.
Cei mai mulți oameni au impulsuri ambivalente...
ISTORIC ȘI AUTOR
...le place să aibă o persoană pe care să se bazeze,
dar există și tentația noutății.
De ce au inventat oamenii de peste tot o regulă
așa dificil de urmat
și de ce tratează încălcarea ei ca pe o trădare teribilă?
Dacă pe hainele unui bărbat s-ar găsi chiar și un fir de păr
al unei alte femei, nu al soției, ar putea izbucni o criză serioasă.
De peste un secol, există o explicație acceptată la nivel cultural.
Probă de sunet.
Unu.
Povestea clasică o știm cu toții.
PSIHOLOG ȘI AUTOR
Anume, că bărbații vor să facă sex cu oricine și să-și împrăștie sămânța,
în timp ce femeile vor să aleagă atent un bărbat care să le poarte de grijă,
fiindcă sunt vulnerabile, iar copiii au nevoie de cineva care să-i îngrijească.
Adică femeile oferă fidelitate sexuală în schimbul bunurilor și serviciilor.
În această poveste,
mai e un motiv pentru care bărbații n-ar vrea ca femeile să se culce cu alții.
Dacă o femeie naște un copil...
BIOLOG EVOLUȚIONIST ȘI AUTOR
...nu e nicio îndoială că acel bebeluș e al ei.
Bărbatul e nevoit să creadă femeia pe cuvânt.
Biologii știu asta de multă vreme:
bărbații sunt mai predispuși să-și caute multiple partenere sexuale.
Motivul este foarte simplu.
În primul rând,
țineți minte că spermatozoizii sunt produși non-stop,
în timp ce ovulele sunt produse doar unul pe lună.
Există o răsplată bună, nu în sensul etic, și de înțeles
în termeni evoluționiști pentru faptul că bărbații sunt mereu în călduri.
Dar această explicație are o mare problemă.
Are legătură cu bărbații posesivi și promiscui și femeile sfioase.
În multe locuri și momente din istorie, oamenii n-au respectat această regulă.
Ființele omenești moderne
există de cel puțin 300.000 de ani.
Mai bine de 90% din acea perioadă am trăit-o ca vânători-culegători.
VÂNĂTORI-CULEGĂTORI
Antropologii îi descriu drept ființe profund egalitariste.
Nu avem motive să credem că strămoșii noștri împărțeau totul,
mai puțin partenerii sexuali.
Desigur, nu ne putem întoarce în timp ca să ne intervievăm strămoșii,
dar avem mărturiile exploratorilor și europenilor
care au descoperit aceste societăți,
înainte de a fi influențate de străini.
Ei au fost surprinși și șocați de diferențele de comportament sexual.
Există o poveste minunată despre un iezuit
care a trăit alături de indienii Naskapi o vreme. El l-a întrebat pe un indian:
„Dacă îi oferi soției atâta libertate,
cum știi că bebelușul pe care-l poartă în pântece e al tău?”
El a notat răspunsul indianului.
„Nu zici bine. Voi, francezii, îi iubiți doar pe cei născuți din sămânța voastră,
dar noi îi iubim pe toți copiii din trib.”
Dacă un copil plânge, iar adultul din apropierea sa îl ia în brațe,
nu zice nimeni: „Vezi că-ți plânge copilul!”
Nu, e...
Toată lumea are grijă de toată lumea într-o astfel de comunitate.
Unul din acele grupuri este tribul Bari din Venezuela,
în care fiecare bărbat care se culcă cu o gravidă
e considerat tatăl copilului și ajută la creșterea acestuia.
În societatea noastră, metoda nu prea ar da rezultate.
Nu o recomand.
Dar, în acea societate,
un copil care are mai mulți tați, fiindcă mama s-a culcat cu mulți bărbați,
are mai multe șanse să ajungă la maturitate,
căci toți au ajutat la creșterea lui.
Te-ai gândit să te cuplezi cu altcineva după ce ne-am căsătorit?
Ai înnebunit?
Nu ne place să spunem că avem o relație deschisă, ci întredeschisă.
Exact.
Nu mi se pare în regulă.
În limba noastră, se spune Pati parmeshwar.
Înseamnă că soțul e ca Dumnezeu.
- Așa e cultura noastră. - Cultura noastră.
Ne-am întâlnit prin intermediul comunității non-monogame.
În această relație, ea este partenerul cu care trăiesc
- ...și ne alintăm cu „vidră”. - Da.
Suntem parteneri principali, iar ceilalți parteneri pe care-i avem sunt secundari.
Mi se pare fascinant.
Mă gândesc adesea la asta, dacă aș putea să fac și eu așa, dar cred că nu.
Am făcut-o în trei, cu doi prieteni pe care i-am inițiat eu.
Mi s-a părut tare să experimentez cu mai mulți oameni,
printre care și iubitul meu.
și nu se ridică la standardele normale heterosexuale.
E o porcărie.
N-ar trebui să fim surprinși că unele culturi practică non-monogamia,
fiindcă, în lumea animală, monogamia sexuală e aproape inexistentă.
Cea mai romantică creatură ar putea fi Diplozoon paradoxum,
o tenie care se contopește, efectiv, cu partenerul său, pe viață.
Dar oamenii nu sunt tenii sau maimuțe antropoide,
iar cele mai apropiate rude din regatul animalelor sunt cimpanzeii și bonobo.
Suntem mai înrudiți cu cimpanzeii și bonobo
decât e elefantul indian cu elefantul african.
Ne asemănăm îndeaproape la structura osoasă și cea musculară
și la capacitatea de a răspunde la stimuli și de a rezolva probleme.
E clar că cimpanzeii și bonobo sunt oricum, numai monogami nu.
Bonobo fac sex cu orice ocazie.
Fac sex ca să se salute, fac sex ca să-și ia rămas-bun.
Fac sex când sunt stresați.
Atât pentru masculi, cât și pentru femele,
dragostea fără constrângeri face parte din evoluția speciei.
Masculii își împrăștie sămânța,
iar femelele adună sămânța mai multor masculi,
care apoi se întrec pentru a-i fertiliza ovulul.
E supraviețuirea celui mai puternic la nivel de spermatozoid.
Anatomia primatelor bonobo are trăsături ce par adaptate promiscuității
și, în mod uimitor, putem găsi multe dintre ele și la oameni,
sugerând că e posibil să fi evoluat să fim non-monogami.
Există dimorfismul.
În cazul speciilor mai promiscue,
masculii tind să fie cu 15-25% mai mari decât femelele.
Teoretic, dacă mai mulți masculi se luptă ca să lase o femelă gravidă,
testiculele ar trebui să fie mai mari și mai puternice.
Veți observa că testiculele la bărbați sunt mai mici
decât la bonobo și cimpanzei, dar mai mari decât la gorile, de exemplu.
Iată penisul uman.
E printre cele mai mari în rândul primatelor, având o formă unică.
Noi avem un penis mai gros, cu vârful în formă de ciupercă.
Această formă creează un gol în tractul reproducător al femeii,
care tinde să aspire sperma aflată deja acolo, îndepărtând-o de ovul,
oferind astfel avantajul spermei celui care face sex în acel moment.
Există și gemetele femelelor în timpul actului sexual,
un fenomen atât de cunoscut și înțeles,
încât a devenit o secvență standard în scenele sexuale din filme.
Gemetele femeilor în timpul actului sexual sunt un element comun
în rândul primatelor care se întrec în perpetuarea speciei.
Oamenii și bonobo fac sex ca să creeze legături,
nu doar ca să se reproducă.
Asta ar explica felul în care facem sex, îndreptați unul spre celălalt.
Doar oamenii și bonobo fac sex îndreptați unul spre celălalt.
De aceea facem sex mai des decât majoritatea mamiferelor.
Evident, atunci când oamenii spun
că au făcut sex ca niște animale, e, de fapt, invers.
Au apărut dovezi care susțin că monogamia e o invenție mai recentă
decât ne-am fi așteptat,
apărând acum 12.000 de ani...
REVOLUȚIA AGRICOLĂ
...când oamenii au încetat să mai fie vânători-culegători,
învățând să cultive pământul.
Încep să apară neliniști copleșitoare cu privire la drepturile de proprietate.
După cum spun grecii, nu vrei ca pământul să-ți fie însămânțat de străini.
Timp de mii de ani, căsătoria a fost modul principal de a spori mâna de lucru.
Încheiai tratate de pace, alianțe comerciale...
Cu cât studiam mai mult, cu atât înțelegeam că mariajul a fost inventat
nu pentru relația dintre un bărbat și o femeie,
ci pentru a obține rude prin alianță.
E haios fiindcă, în prezent, rudele sunt văzute ca amenințare
la adresa coeziunii dintre femeie și bărbat.
Dar despre asta era vorba de fapt.
Relația dintre Antoniu și Cleopatra nu se baza pe dragoste.
Era vorba de doi oameni care conduceau cele mai puternice imperii
și care încercau să găsească modul de a conduce împreună acele imperii.
În ceea ce privește ideea de a te căsători din dragoste,
societățile occidentale au recurs la asta de acum câteva secole în urmă.
ANII 1700
Când s-a trecut la ideea că mariajul ar trebui să se bazeze pe dragoste,
oamenii s-au speriat.
Apărătorii căsniciei tradiționale au fost îngroziți.
„Cum vom convinge o femeie să se mărite dacă ea nu-l iubește pe pretendent?
Cum îi vom împiedica pe oameni să divorțeze?”
Așa că a apărut o nouă idee.
Femeile și bărbații trebuiau să se îndrăgostească și să se căsătorească
fiindcă împreună, erau un întreg.
Bărbații erau agresivi și protectori,
femeile erau grijulii și sfioase.
Erau opuși, dar se completau.
Biologia evoluționistă s-a dezvoltat tot în acea perioadă,
mulțumită oamenilor de știință bărbați
care au explicat rolurile sexelor prin teoriile despre selecția sexuală.
Charles Darwin a scris în Descendența omului și selecția sexuală:
„Femeia pare să se diferențieze de bărbat prin caracter,
în special datorită delicateții și altruismului său.
Bărbatul se desfată în competiții,
ceea ce duce la ambiție.
Astfel, bărbatul a devenit, până la urmă, superior femeii.”
E posibil ca ideile sale să fi fost atât de populare
și să reziste atât de mult fiindcă păreau logice
în societățile acelor vremuri.
Dar dacă monogamia e o invenție de-a noastră,
un mod de a impune roluri fiecărui sex și de a stabili ordinea socială,
cum explicăm acel sentiment copleșitor care ne cuprinde
când cel iubit se îndepărtează?
Spune-mi, ești de obicei un om gelos?
Mi se pare că nu prea avem de-a face cu gelozia.
Nu știu de ce.
- Ce e. - Fiindcă suntem curve.
- Sincer... - Nu prea ajung să fiu gelos.
Mi se pare important să înțelegi motivul pentru care ești gelos, fiindcă gelozia
nu e un sentiment, e o senzație cauzată de altceva.
Nu e ca o ghilotină care stă să cadă. Gelozia e un eveniment.
Cum abordezi cel mai bine acel eveniment?
Cu cine umbli, de fapt? Secretara aceea blondină de la birou?
Nu cred că există societăți în care să nu existe gelozie sexuală,
dar noi suntem mânați și de impulsuri de generozitate uneori,
când simțim că o persoană are și alte elemente
mai importante decât sexualitatea.
Aceste impulsuri coexistă și se luptă în interiorul nostru.
Consider că relația mea e una monogamă.
Sunt cu soțul meu de 24 de ani, iar 20 dintre ei nu am fost monogami.
Mulți oameni mi-au zis: „N-aș putea să fac ce faceți voi
fiindcă pun prea mare preț pe angajament.
Toate cele trei căsnicii ale mele au fost monogame.”
Asta indică faptul că acea persoană era credincioasă monogamiei,
nu partenerilor săi.
Non-monogamia începe să intre în atenția publicului.
- Definește poliamoros. - Fără monogamie...
- Poliamoros... - Poliamoros...
- Poliamoros. - Se numește poliamor.
- Persoane poliamoroase. - Relație în trei.
- Nu monogam, bine? - N-ai putea să fii.
Un studiu din 2016 a descoperit că un american din cinci
a fost într-o relație non-monogamă la un moment dat.
Un alt sondaj a descoperit că o treime din americani descriu relația ideală
drept non-monogamă.
Conceptul de monogamie pe care-l cunoaștem a trecut prin multe etape.
A fost impus.
A fost util.
A fost frumos.
A fost corupt.
Odată cu societatea,
va evolua și sexualitatea.
Intrăm într-un teritoriu necunoscut
fiindcă, pentru prima oară,
încercăm să dezvoltăm relații care nu se bazează pe constrângeri.
Constrângerile femeilor din motive legale și economice,
din cauza corpului lor,
constrângerile bărbaților din cauza structurilor sociale și economice.
Cred că încercăm să găsim un echilibru nou.
Monogamia nu e naturală.
Trebuie să recunoaștem că tocmai din cauza asta,
e un concept pentru care trebuie să muncim dacă ni-l dorim.
Unul din lucrurile care ne fac pe noi, oamenii, să fim atât de interesanți,
poate chiar unici în regatul animal,
e capacitatea de a face lucruri care nu stau în natura noastră.
Monogamia e ca vegetarianismul.
Poți alege să fii vegetarian, iar asta poate fi o alegere sănătoasă.
Poate fi o alegere etică, o decizie minunată,
dar dacă ai ales să fii vegetarian,
asta nu înseamnă că baconul nu mai miroase bine.
Dacă avem noroc,
nu vom mai vorbi de relațiile pe care ar trebui să le avem
în lumea modernă.
Va fi vorba de crearea tipurilor de relații pe care ni le dorim.
Poate că n-am evoluat să fim monogami din punct de vedere sexual,
dar am evoluat ca să fim adaptabili.